बाबा मोती राम की दी कुर्बानी को भुलाया नहीं जा सकता: रूपिंदर संधू
धनौला(बरनाला)| सिखोंके दसवें पिता गुरु गोबिंद सिंह जी के छोटे साहिबजादों और माता गुजरी जी की शहादत समय मोती राम मेहरा के परिवार की शहीदी को कभी भुलाया नहीं जा सकता। यह बात जिला योजना बोर्ड के चेयरमैन रूपिंदर संधू ने गांव दानगढ़ के गुरुद्वारा श्री तपइयां साहिब में मेहरा बिरादरी की तरफ से सहज पाठ के भोग के बाद संगत से कही। इस मौके रिटायर्ड एडीसी जोरा सिंह थिंद, जत्थेदार निहाल सिंह उप्पली, मक्खन सिंह, जगतार सिंह दानगढ़ ने भी विचार पेश किए। इस मौके लंगर भी चलाया गया। समागम में सरपंच बीरबल सिंह, जगसीर सिंह सीरा, दर्शन सिंह ढींढसा आदि मौजूद थे। (करमजीत सागर)
hin_Deva hin_Deva